’गोल्डन गर्ल’ हेलेन ने अग्गे चलियै तकरीबन 15 फिल्में च नायिका ते खलनायिका दे किरदार बी नभाए ब इंदे च उनेंगी ज्यादा कामयाबी हासल नेईं होई। नृत्य उप्पर अधारित फिल्म ‘चा चा चा’ (1964) च उनें नायिका दी भूमका नभाई जेह्‌दा मोहम्मद रफी ते आशा भोंसले दी अवाज च गाया गीत ‘इक चमेली के मंडवे तले प्यार की आग में दो बदन जल गए’ बेह्‌द लोकप्रिय होआ हा। हालांके उनें अपनी मते हारी फिल्में च कैबरे डांस गै पेश कीते ब ‘गंगा-जमुना ते ‘जिन्दगी’ फिल्म च उनें अर्धशास्त्रीय नृत्य दा जलवा बी दस्सेआ।